Дани Абс
История на заболяването

Превод от английски: Елена Алексиева, 2002

chitanka.info

„Повечето уелсци са безполезни,

втора категория, докторе.“

Не знаеше, че аз съм уелсец.

После взе да хвали архитектите

на немските лагери на смъртта —

не знаеше, че съм евреин.

Нарече либералите „бели негри“

и продължи да сипе хули.

Като опипвах черния му дроб,

усетих мекия дроб на Гьоринг,

когато вдигнах стетоскопа,

чух да бие сърцето на Химлер,

като разчитах енцефалограмата му,

помислих си: „Sieg heil, mein Fürer.“

В аптечката на клиниката —

червени плодове от брей,

бучиниш, кучешко грозде, мухоморка…

И все пак му предписах тъй,

сякаш ми е брат.

По-късно през нощта май съм заспал

върху ръката си: за миг изгуби

умелост мойта дясна длан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.